‘மெத்தை வாங்கினேன்... தூக்கத்தை வாங்கல...’ எனப் பாடாத குறைதான் பலரின் நிலையும். தூக்கமின்மை என்பது இன்று மாபெரும் பிரச்னை. குழந்தைகள் முதல் முதியவர்கள் வரை பெரும்பாலானவருக்கு சரியான தூக்கம் இல்லை. வாழ்க்கைச் சூழல், வாழ்வியல் முறை என இதன் பின்னணியில் பல காரணங்கள் இருந்தாலும் மிக முக்கியமான காரணம் ஒன்று கவனிக்கப்படாமலேயே இருக்கிறது. அதுதான் படுக்கையறையின் அமைப்பு (இது வாஸ்துவைப் பற்றிய கட்டுரையல்ல).